पाएं अपने शहर की ताज़ा ख़बरें और फ्री ई-पेपरडाउनलोड करें
तेतरा गांव में 2 दिन से कुएं की मोटर खराब होने से ग्रामीणों को पानी के लिए परेशान होना पड़ रहा है। भवानी सिंह शेखावत ने बताया कि कुंभाराम योजना के तहत आने वाला पानी भी पिछले 6 महीने से नहीं आ रहा है। ऐसे में कुएं का पानी पी रहे थे। अब मोटर जलने से परेशानी बढ़ गई। गांव से 1 किलोमीटर दूरी पानी स्टोरेज के टैंक बना हुआ हैं, लेकिन पाइप खराब होने के बाद भी कर्मचारी पिछले 6 महीने में ठीक नहीं किया।
ग्रामीणों ने कुंभाराम लिफ्ट योजना के नल के पास नारे लगाकर पानी को जल्द चालू करवाने की मांग की। लोगों का कहना है कि जनता जल योजना के तहत संचालित कुएं की मोटर जलने पर ग्रामीण अपने स्तर पर ठीक करवाते हैं। मोटर खराब होने पर मिस्त्री लाकर कुएं में मोटर निकलवा कर ठीक करवा कर लाते हैं। मगर इस बार कोरोना के दौरान दुकानें बंद होने से पानी के लिए परेशानी उठानी पड़ रही है।
राधेश्याम कच्छावा के नेतृत्व में ग्रामीणों ने दूसरे कुएं से पाइप लगाकर टंकी में पानी डाल अस्थाई रूप से पानी की परेशानी का समाधान किया। दूसरी ओर पाइप लाइन में पीपल की जड़ आने से अवरुद्ध हो गई। जिससे लोगों को इस गर्मी में पानी कम मिल रहा था। ग्रामीण लोग अपने स्तर पर ही पाइपलाइन भी ठीक करते हैं। बजरंग सिंह, उम्मेद सिंह, शिव शंकर शर्मा, नितेश शर्मा, मनीष, महेश, रोहिताश, शक्ति, राहुल, पंकज, अंकित, कर्मवीर ने कुएं से मोटर निकालने में सहयोग किया।
हंसराम की ढाणी में पीने के पानी की बनी समस्या
बुहाना, भालोठ पंचायत के हंसराम की ढाणी में पीने के पानी की समस्या बनी हुई है। गांव में तीन टंकी है, जो 15 दिन से सूखी पड़ी हैं। ग्रामीण पानी के लिए निजी कुओं पर भटक रहे हैं। गर्मी में मवेशियों के लिए कहीं भी पानी नहीं होने से समस्या बनी हुई है। पालतू पशुओं को तो उनके मालिक जैसे तैसे निजी कुओं या टेंकरों से प्यास बुझा रहे हैं।
दारासिंह ने बताया कि पीने के पानी की समस्या है। कुओं का पानी सूखने के कारण ग्रामीण हरियाणा सीमा के दुलोठ से 450 रुपए में पानी का टेंकर गिरवाकर काम चला रहे हैं। लेकिन यह व्यवस्था गरीब तबके के परिवारों के बस की बात नहीं है। ग्राम पंचायत व जलदाय विभाग आंख मूंदे हुए हैं। ग्रामीणों में रोष है कि लॉकडाउन में करोना बीमारी से मरे या ना मरे लेकिन प्यासे से पानी के अभाव में जरुर मरना पड़ेगा।
2 दिन से मोटर खराब है तथा 6 महीने से कुंभाराम लिफ्ट योजना का पानी भी नहीं आ रहा। जिससे लोग मीठे पानी के लिए तरस रहे हैं। जबकि 1 किमी दूर ही पानी के लिए स्टोरेज बनाया हुआ है।-ग्रामीण भंवर सिंह शेखावत।
कुंभाराम लिफ्ट योजना का पानी तो पिछले 6 माह से नहीं आ रहा है लोग मीठे पानी के लिए तरस रहे हैं तथा 2 दिनों से कुए की मोटर खराब होने पर लोग पानी के लिए परेशान है।-बलबीर सिंह शेखावत ग्रामीण।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn